नई दिल्ली. केंद्र सरकार सांसदों की सैलरी दोगुनी करने पर विचार कर रही है। प्रपोजल तैयार है। फाइनेंस मिनिस्ट्री के अप्रूवल का इंतजार है। सांसदों की पेंशन भी बढ़ाने पर विचार किया जा रहा है। एक मीडिया रिपोर्ट में यह जानकारी दी गई है।
क्या है प्रपोजल?
- फिलहाल, सांसदों को 50 हजार रुपए हर महीने सैलरी मिलती है।
- इसे एक लाख रुपए करने का प्रपोजल है।
- कॉन्स्टिट्यून्सी अलाउंस 45 हजार रुपए हर महीने है।
- इसे 90 हजार यानी दोगुना किया जा सकता है।
- सेक्रेटेरियल अलाउंस भी 45 हजार रुपए हर महीने मिलता है।
- इसे भी 90 हजार रुपए हर महीने किए जाने का प्रपोजल में जिक्र है।
फाइनेंस मिनिस्ट्री देगी मंजूरी
सांसदों की सैलरी और अलाउंस बढ़ाने का प्रपोजल फिलहाल, फाइनेंस मिनिस्ट्री के पास है। इसकी मंजूरी के बाद ही सैलरी बढ़ाए जाने पर मुहर लग सकेगी। जानकारी के मुताबिक, फाइनेंस मिनिस्ट्री जल्द ही इस प्रपोजल को हरी झंडी दे सकती है।
- सांसदों को मिलने वाली पेंशन भी 20 हजार रुपए महीने से बढ़ाकर 35 हजार रुपए प्रति महीने किए जाने का प्रस्ताव है।
- जिन सांसदों ने पांच साल से ज्यादा सांसद के तौर पर काम किया है। उन्हें हर साल 2 हजार रुपए ज्यादा के हिसाब से पेमेंट किया जाएगा। अभी यह अमाउंट 1,500 रुपए है।
- सांसदों का डेली अलाउंस भी 2 हजार से 4 हजार रुपए किए जाने का प्रस्ताव है।
किसके लिए कितना बजट?
पिछले बजट में फाइनेंस मिनिस्टर अरुण जेटली ने लोकसभा सांसदों के लिए 295.25 करोड़ रुपए और राज्यसभा सांसदों के लिए 121.96 करोड़ रुपए का बजट अलॉटमेंट किया था। इसमें ट्रैवल अलाउंस शामिल थे।
और भी कई फैसिलिटीज
मिनिस्ट्री सांसदों की सैलरी बढ़ाने के ज्वाइंट कमिटी की सिफारिशों से तो सहमत है ही, इसके अलावा कार और फर्नीचर लोन भी बढ़ाया जाता है। अभी कार लोन के लिए 4 लाख रुपए दिए जाते हैं।
- अगर सांसदों की सैलरी का यह प्रपोजल मंजूर कर लिया जाता है तो उनकी सैलरी अपने सेक्रेटरीज से ज्यादा हो जाएगी।
किस कमिटी ने की सिफारिशें?
जिस कमिटी ने ये सिफारिशें की हैं, उसके चेयरमैन बीजेपी सांसद महंत आदित्यनाथ हैं।
अभी कितनी है सैलरी और कितना बढ़ाने का है प्रपोजल
आगे की स्लाइड में पढ़ें: केजरीवाल ने इसी महीने किया था विधायकों की सैलरी में 4 गुना इजाफा...
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva